Diari Oficial de la Generalitat Valenciana


Sumari del DOGV 2122, del 13-10-1993 (1993/829451)

RESOLUCIÓ de 27 de setembre de 1993, de la Direcció General de Relacions amb les Corts i del Secretariat del Govern per la qual es disposa la publicació del conveni de cooperació subscrit entre la Generalitat Valenciana i l'ens públic RTVE.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2122

Data del DOGV
:   13-10-1993

Secció del DOGV
:   ALTRES DISPOSICIONS

Número del document
:   1993/829451


Data del document
:   27-09-1993

Organisme emissor
:   Conselleria d'Administració Pública

Tipus de document
:   Resolució

Resolució de 27 de setembre de 1993, de la Direcció General de Relacions amb les Corts i del Secretariat del Govern, per la qual es disposa la publicació del conveni de cooperació subscrit entre la Generalitat Valenciana i l'ens públic RTVE.  
La Generalitat Valenciana i l?ens públic RTVE, després de la fer la tramitació reglamentària pertinent, van subscriure el dia 31 de maig de 1993, un c(5nveni de cooperació. En compliment del que estableix l'article 3.4, del Decret 20/1993, de 8 de febrer, del Govern valencià, cal publicar en el Diari Oficial de la Generalitat Valenciana l?esmentat conveni, el qual ha quedat inscrit en el Registre de Convenis, amb el número 0519/93, i figura com a annex d'aquesta resolució.  
València, 27 de setembre de 1993,- El Director General de Relacions amb les Corts i del Secretariat del Govern.  
Conveni de cooperació entra la Generalitat Valenciana i l?ens públic RTVE  
València, 31 de maig de 1993  
REUNITS  
D'una part, el president de la Generalitat Valenciana, el Molt Honorable Senyor President Joan Lerma i Blasco;  
I, de l'altra, el director general de l?ens públic RTVE, l?Excel·lentíssim Senyor Jordi Garcia Candau.  
INTERVENEN  
En nom, en representació i amb les facultats que els corresponents càrrecs els confereixen. Les parts es reconeixen recíprocament capacitat i legitimació per atorgar i firmar aquest conveni, que són bastants en dret per a formalitzar-lo amb la finalitat que a continuació s'indica, i fan les següents  
MANIFESTACIONS   
I  
L'entrada en funcionament de l?Hispasat, primer sistema espanyol de comunicacions per satèl·lit, constitueix una oportunitat irrepetible per a la comunitat hispana dels dos costats de l'Atlàntic.  
II  
L'anomenada Missió Amèrica de l'esmentat satèl·lit consta de dos canals amb una cobertura continental que abraça des de Nova York (EUA) fins a la Terra del Foc (Xile), el que constitueix la millor cobertura possible per a un satèl·lit en castellà.  
III  
El Govern espanyol ha adjudicat els dos canals a Radio Televisión Española per a la seua gestió directa.  
IV  
Radiotelevisión Española dissenya en l?actualitat un nou canal (provisionalment denominat Iberoamericà) per ajudar a fer realitat la necessitat d'estrènyer els vincles culturals, humans i econòmics amb Hispanoamèrica.  
V  
El Canal Iberoamericà es configurarà com. una cadena generalista per la necessitat d'accedir i agradar a públics que si bé comparteixen una mateixa llengua i un patrimoni cultural comú mantenen una marcada heterogeneïtat, posseeixen nombrosos trets específics, gustos diversos, horaris diferents, etc.  
VI  
RTVE es proposa arribar a acords amb teledifusors i cabledistribuïdors llatinoamericans per a l?eventual explotació comercial, la gestió de subscripció i l'aportació de programes, a fi d'aconseguir un autèntic canal iberoamericà amb presència en les dues vores. Es vol, així, reforçar el caràcter integrador del projecte d'acord amb la declaració de la cimera de caps d'estat i de Govern celebrada a Guadalajara l'any 1991, en què, entre altres temes, es va acordar impulsar l'aprofitament dels sistemes de comunicació per satèl·lit amb cobertura sobre la regió, per tal de contribuir a la integració i globalització dels vincles entre els països d?Iberoamèrica.  
VII  
La Generalitat Valenciana vol coadjuvar a fer realitat aquest projecte, que alhora servirà com a promoció extraordinària de la Comunitat no sols a Espanya sinó també en tot el continent americà.  
VIII  
RTVE ofereix la seua experiència, organització, capacitat i mitjans per a la consecució dels fins perseguits.  
Per això, les parts han decidit subscriure aquest conveni de cooperació que faça possible el desenvolupament de les futures actuacions conjuntes, amb les següents  
ESTIPULACIONS   
I  
Col·laborar conjuntament en la creació d'un complex àudio-visual que permeta les sinergies dels mitjans propietat de RTVE.  
Amb aquesta finalitat, la Generalitat cedirà per 10 anys, renovables, un edifici singular, situat al Parc Tecnològic de València, on situarà el Canal Iberoamericà i les instal·lacions de RTVE que permetran fer òptims els recursos tècnics i humans.  
D'altra banda, RTVE aportarà personal, vies d'enllaç i altres mitjans tècnics necessaris per a la posada en marxa i desenvolupament del Canal.  
RTVE es compromet també a no canviar la situació del Canal durant el període de vigència del conveni. La presència i la promoció de la Comunitat serà efectiva i permanent, ja que l'emissió del Canal Iberoamericà serà sempre des de València.  
II  
Les parts desplegaran aquest conveni mitjançant un acord marc que establirà la forma més adequada per complir els compromisos que hagen d'assumir cadascuna de les parts.  
III  
Una comissió mixta paritària, integrada per representants de la Generalitat Valenciana i l?ens públic RTVE vetlarà pel desenvolupament tècnic, el seguiment i l?execució de les actuacions que inclou el conveni. La comissió establirà el seu reglament.  
Així ho atorguen i ho convenen els compareixents, que firmen aquest document en doble exemplar i amb un sol efecte, a la ciutat i data abans esmentats.  
El President de la Generalitat Valenciana,   
JOAN LERMA I BLASCO  
El Director General de Radiotelevisión,   
JORDI GARCIA CANDAU